ડાંગ જિલ્લાના આહવા ખાતે ૨૬૫,સુબીરમાં ૧૭૬ અને વધઈમાં ૨૩૫ મી.મી. વરસાદ છેલ્લા ૨૪ કલાક દરમિયાન નોંધાયો છે. આ ઉપરાંત નવસારી જીલ્લામાં ચીખલી ખાતે ૧૫૭, ગણદેવીમાં ૧૧૩, જલાલપુરમાં ૧૫૭, ખેરગામમાં ૧૮૨, નવસારીમાં ૧૪૨, વાસદામાં ૧૩૫ મી.મી. વરસાદ નોંધાયો છે. આ ઉપરાંત વલસાડ જિલ્લામાં ધરમપુરમાં ૧૬૨, કપરાડામાં ૧૮૯, પારડીમાં ૧૯૫, વલસાડમાં ૨૨૪, વાપીમાં ૧૫૧મીમી વરસાદ થયો છે. ગુજરાતમાં અન્ય જિલ્લાઓની સ્થિતિ જોઈએ તો તાપી જિલ્લાના નિઝરમાં ૧૧૦, સોનગઢમાં ૧૨૪મીમી વરસાદ થયો છે. પાટણ બનાસકાંઠા, મહેસાણા, સાબરકાંઠા, અરવલ્લી અને ગાંધીનગર જિલ્લાના બનેલા ઉત્તર ગુજરાતના વિસ્તારોમાં વરસાદનું જોર પ્રમાણમાં ઓછું રહ્યું છે.